## დამტკიცებულია

შპს რობერ შუმანის სახელობის ევროპული სასწავლებლის

დირექტორატის ბრძანებით

**შპს რობერ შუმანის სახელობის ევროპული სასწავლებლის**

**მოსწავლის ინიციატივების მხარდაჭერის მექანიზმი**

**თბილისი**

**მუხლი 1. ზოგადი დებულებები**

1. აღნიშნული დოკუმენტი განსაზღვრავს შპს რობერ შუმანის სახელობის ევროპული სასწავლებლის (შემდგომში - სკოლა) მოსწავლეთა ინიციატივების მხარდამჭერ მექანიზმს.

2. აღნიშნული მექანიზმი ვრცელდება სკოლის ყველა მოსწავლეზე.

3. მექანიზმის მიზანია განისაზღვროს სკოლის მხრიდან მოსწავლეთა ინიციატივების ხელშეწყობის პროცესი.

4. მოსწავლეთა მხრიდან წარმოდგენილი ინიციატივა შესაძლოა გულისხმობდეს სპორტულ, კულტურულ, შემეცნებით, საექსკურსიო-შემეცნებითი, საგანმანათლებლო თუ სხვა საზოგადოებრივად სასარგებლო აქტივობას, ასევე არაფორმალურ განათლებას.

5. ნებისმიერ მოსწავლეს აქვს უფლება ღიად ისაუბროს საკუთარი ინიციატივის შესახებ, აღნიშნული მექანიზმის საფუძველზე განსახილველად და მხარდასაჭერად წარადგინოს საკუთარი იდეები.

6. ნებისმიერი მოსწავლე უფლებამოსილია საკუთარი ინიციატივის მხარდაჭერისა და განხორციელების მიზნით ითანამშრომლოს სასკოლო საზოგადოების ნებისმიერ წევრთან.

**მუხლი 2. მოსწავლის ინიციატივის მხარდამჭერი მექანიზმი**

1. მოსწავლეს (მოსწავლეთა ჯგუფს) უფლება აქვს კანონმდებლობით დადგენილი წესით, წერილობით ან/და ზეპირად გამოხატოს საკუთარი აზრი და საკუთარი აზრების და იდეების განხორციელების ინიციატივით მიმართოს სკოლის მოსწავლეთა თვითმმართველობას/კლასის დამრიგებელს/აღმზრდელს/არაფორმალური განათლების კოორდინატორს/პროგრამის დირექტორს.
2. მოსწავლეს შეუძლია ჩაერთოს და მიიღოს მონაწილეობა საკუთარი ან/და სხვისი ინიციატივის განხილვის პროცესში.
3. მოსწავლეთა თვითმმართველობა)/კლასის დამრიგებელი/აღმზრდელი/ არაფორმალური განათლების კოორდინატორი უფლებამოსილია მხარი დაუჭიროს მოსწავლის ან/და მოსწავლეთა გარკვეული ჯგუფის ინიციატივას და მიმართოს პროგრამის დირექტორს.
4. მოსწავლეთა თვითმმართველობას, კლასის დამრიგებელს/აღმზრდელს, არაფორმალური განათლების კოორდინატორს, პროგრამის დირექტორს შეუძლიათ მოსთხოვონ ინიციატივის წარმდგენს განსახორციელებელი აქტივობის აღწერა, აქტივობის განხორციელების ვადების, საჭირო რესურსების, ჩართული პირების შესახებ ინფორმაციის მითითება;
5. ინიციატივის წარდგენიდან გონივრულ ვადაში პროგრამის დირექტორი იღებს გადაწყვეტილებას ინიციატივის მხარდაჭერის ან მხარდაჭერაზე უარის თქმის თაობაზე და აცნობებს ინიციატივის წარმდგენს.
6. ინიციატივის მხარდაჭერაზე უარი უნდა იყოს დასაბუთებული.
7. პროგრამის დირექტორი უფლებამოსილია მოსწავლის ან/და მოსწავლეთა გარკვეული ჯგუფის ინიციატივების მხარდასაჭერად ბრძანებით შექმნას მოსწავლეთა ინიციატივების განხილვისა და განხორციელების მხარდამჭერი ჯგუფი.
8. მოსწავლეთა ინიციატივების განხილვა-განხორციელებისას დაუშვებელია რომელიმე მოსწავლის დისკრიმინაცია ან ნებისმიერი ქმედება, რომელიც პირდაპირ ან ირიბად უკავშირდება მოსწავლის უფლებების შეზღუდვას.
9. მოსწავლეთა ინიციატივის მხარდაჭერის შემდგომ პროგრამის დირექტორის მიერ განისაზღვრება პირი, რომელიც დაეხმარება მოსწავლეებს საკუთარი ინიციატივების ორგანიზებასა და განხორციელებაში. აღნიშნული პირი შეიძლება იყოს არაფორმალური განათლების კოორდინატორი.
10. ინიციატივის მხარდაჭერის შემდგომ მის შესრულებაზე პასუხისმგებელია ინიციატივის წარმდგენი, ჩართული პირები და დირექტორის მიერ განსაზღვრული პირი.

**მუხლი 3. დასკვნითი დებულებანი**

1. მოსწავლის ინიციატივების მხარდაჭერის მექანიზმს ბრძანებით ამტკიცებს სკოლის დირექტორატი.

2. მოსწავლის ინიციატივების მექანიზმში ცვლილებების და/ან დამატებების შეტანა ხდება წინამდებარე მუხლის პირველი პუნქტით განსაზღვრული წესით.